കിക്ക്ലീ

ഉത്തരേന്ത്യയിലെയും പാകിസ്ഥാനിലെയും പെൺകുട്ടികളും യുവതികളും അവതരിപ്പിച്ചുവരുന്ന ഒരു നാടോടി നൃത്തമാണ് കിക്ക്ലീ ( ).  രണ്ടു പെൺകുട്ടികൾ മുഖാമുഖം നിന്ന് കാലുകൾ അടുപ്പിച്ച് പിടിച്ച് പരസ്പരം കൈകോർത്തു പിടിച്ച് വട്ടത്തിൽ കറങ്ങിയാണ് നൃത്തം ചെയ്യുന്നത്. പഞ്ചാബി പെൺകുട്ടികൾക്കിടയിൽ ഇത് ഒരു ജനപ്രിയ നൃത്തരൂപമാണ്. ഈ നൃത്തം ചെയ്യാൻ പലതരം ഗാനങ്ങൾ ഉപയോഗിക്കുന്നുണ്ട്.

 നൃത്ത ശൈലി 
ചെറുപ്പക്കാരായ പെൺകുട്ടികൾക്ക് നൃത്തത്തേക്കാളുപരി ഇത് ഒരു കായിക വിനോദമാണ് എന്ന് പറയാം. രണ്ട് പെൺകുട്ടികൾ പരസ്പരം മുഖാമുഖം നിന്ന് കൈകൾ നീട്ടി മുറുകെ പിടിച്ച് കാൽ വിരലിലൂന്നി ശരീരം പിന്നിലേക്ക് ചായ്ക്കുന്നു; അതിന് ശേഷം വേഗത്തിൽ തുടർച്ചയായി വട്ടത്തിൽ ചുറ്റിക്കറങ്ങുന്നു.   വേഗം വർദ്ധിപ്പിക്കാൻ കൈയടിച്ചുകൊണ്ട് പാട്ടുകൾ ആലപിച്ച് മറ്റ് സ്ത്രീകൾ അവരെ പ്രോത്സാഹിപ്പിക്കുന്നു. ഒന്നിലധികം ജോഡികൾ ചേർന്ന് ഒരുമിച്ചും നൃത്തം ചെയ്യാറുണ്ട്.

 അവലംബം 

വർഗ്ഗം:പഞ്ചാബിലെ നാടോടി നൃത്തങ്ങൾ
വർഗ്ഗം:പഞ്ചാബി സംസ്കാരം